Kuba (park)

Kuba (eller Cuba) er en park på begge sider av Akerselva, mellom Åmodt bro og Vulkanhallen på Grünerløkka i Oslo. Parken var opprinnelig planlagt bebygget med bygårder, men ble liggende som et åpent område etter Kristiania-krakket i 1898. Kuba bro ble bygget og området åpnet for ferdsel i 1949. Parken ble utvidet med Lysverkets tidligere lagerområde på vestsiden av elva i 1999.

Den runde asfaltplassen huset tidligere en stor sylinderformet gassbeholder ("Gassklokka") som tilhørte Oslo Gassverk.

Parken mellom Gamle Aker og Grünerløkka har en paviljong som brukes for både den nokså utradisjonelle 17. mai-feringen på Kuba og for politiske debatter. Mer enn noe er denne parken blitt kjent som et åsted for kulturarrangementer og politiske markeringer – filmvisninger, solidaritetsmarkeringer, ballspill og konserter.Et eksempel på konsert: «Rocket fletta av Kuba». Om kommunal parkkveld med flere band og konferansierer Anne Lindmo og Christine Koht. Aftenposten (Aften), 25.6.2004, del 2 side 2.

 Navnet 
Det har vært lansert flere teorier om hvordan parken har fått sitt navn:
Flere steder i Norge fikk kallenavn etter Cuba (da skrevet med K) under den spansk-amerikanske krigen (april–desember 1898), både i Bærum, Bergen, Levanger og Svolvær. Dette var typisk steder med sosial uro, og man vet at Kuba ved Akerselva på denne tiden var et tilholdssted for rusmisbrukere.
En annen teori er at navnet kommer av fyrhuset til gassbeholderen på Kuba. Fyrhuset var tegnet av arkitekt Thorvald Astrup og sto ferdig i 1924. Gassbeholderen hadde visstnok en overbygning formet som en kube, og i henhold til denne forklaringen var det opprinnelig denne bygningen som fikk navnet Kuba. Navnet er riktignok dokumentert i 1912, lenge før gassbeholderen ble bygget.
Ifølge lokalhistorikeren Leif Gjerland stammer navnet Kuba fra krigen mellom USA og Spania i 1898, som var begynnelsen på Cubas frigjøring. Sjøfolk fortalte historiene, og guttungene lekte det de hørte om. Kuba er derfor navnet på øya like nedenfor studentsiloen, rett innenfor stedet som heter Ny York.
Det har også vært foreslått at navnet kan være en sammentrukket form av navnet «Kuskebakken», som lå nedenfor Telthusbakken (se kartillustrasjonen).Osloby.no, Knut Nordby: «Navnet er KUBA», publisert 22. juni 2014  (besøkt 8. november 2014) Ingen samtidige kilder bekrefter denne forkortelsen.


Fyrhuset på Kuba


Fyrhuset ble oppført i 1924 som fyrhus for gassklokken som dengang var nærmeste nabo til parken. Det er tegnet av arkitekt Thorvald Astrup i nyklassisisme med fine proporsjoner og detaljer. Bygningen hadde lenge stått og forfalt og var nærmest en ruin da Jørn Hugo Hansen, Pontus Svensson og Bo startet kafe/utested i bygget under navnet Pavilion i 2007 . I 2010 startet driften av et serveringssted kalt Vertshuset Kuba der. Fra 2011 byttet bygget igjen navn til Fyrhuset Kuba.

Fyrhuset Kuba park er tildelt en kulturvernpris fra Fortidsminneforeningen avdeling Oslo og Akershus.

 Referanser 
Tvedt, side 105 «Cuba, Kuba, opprinnelig det folkelige navnet på en vik i Akerselva ved Bergverksgata; nå brukt om grøntarealet på begge sider av elven»

Tvedt, side 105 «Navnet er ikke sikkert forklart. Det kan ha sammenheng med at bebyggelsen på Grünerløkka-siden fått navnet «Ny York)), og at Cuba lå nedenfor denne. En annen forklaring er at det har sammenheng med gassklokka og ordet kube, og i så fall skal det uttales med tonem 2» 

 Litteratur 

St. Hallvard 3 + 4/2014. Oslo Byes Vel

Eksterne lenker

 Oslo kommune: Kinosuksess på Kuba besøkt 22. april 2008
 Pressemelding fra Fortidsminneforeningen Oslo og Akershus avdeling besøkt 22. april 2008
 1 Tusen år i Telthusbakken og området omkring besøkt 19. mai 2009

Kategori:Parker i Oslo
Kategori:Ila (Oslo)
Kategori:Grünerløkka